**Shane Patrick Long** (født 22. januar 1987) er en irsk fotballspiller som spiller for den engelske klubben Reading.

Han har tidligere spilt for klubbene Cork City FC, Reading FC og West Bromwich Albion. Han var også en del av Irlands tropp under EM i fotball 2012.

Klubbkarriere
-------------

Long startet sin fotballkarriere hos Cork City FC som hospitant sommeren 2004, men fikk sin førstelagsdebut allerede den 25. mars 2005. Med kontakter til den engelske klubben Reading FC ble både Long og hans lagkamerat Kevin Doyle solgt i juni 2005.

### Reading

Hos Reading ble Long en bidragsyter til at klubben vant Football League Championship i 2005/2006-sesongen med sine tre scoringer på ti kamper, til tross for at han var fjerdevalg bak landsmannen Doyle samt Dave Kitson og Leroy Lita. Den påfølgende sesongen ble spilt i Premier League, hvor Long med sine to scoringer på 21 innhopp fikk verdifull Premier League-erfaring i en 2006/2007-sesong som endte på en respektabel åttendeplass. Sommeren 2007 skrev han under på en ny firårskontrakt med klubben. I den påfølgende 2007/2008-sesongen fikk han 27 innhopp, men at han kun scoret tre mål bidro til at Reading ikke klarte å berge plassen, da de rykket ned på dårligere målforskjell enn Fulham FC. 

I 2008/2009-sesongen spilte han hele 39 seriekamper, hvorav 26 som innbytter, og scoret ni mål. Reading endte til slutt på en fjerdeplass ble kvalifisert til playoff, hvor de omsider tapte sammenlagt 0–3 i semifinalen mot Burnley FC, som siden vant finalen og rykket opp til Premier League. I 2009/2012-sesongen fikk han flere kamper fra start, og i FA-cupens tredje runde mot Liverpool FC skaffet han en straffe på overtid og dermed fikk kampen inn i ekstraomganger etter at Liverpool hadde tatt ledelsen 1–0. Long scoret deretter det avgjørende målet på en heading i første ekstraomgang, som dermed sendte Reading til fjerde runde. Fra slutten av januar til begynnelsen av februar 2010 scoret han fire mål på tre kamper og bidro til at Reading gjorde et byks oppover på tabellen, men hans andre utvisning for sesongen i en FA-cupkamp gjorde at Reading fikk problemer med å etablere seg i toppen.

I 2010/2011-sesongen etablerte han seg fast i startoppstillingen, og med sine 21 seriemål på 46 kamper var han en markant bidragsyter til at Reading klarte å avslutte sesongen på en femteplass, og dermed gikk inn i playoffspill mot Cardiff City FC. Long scoret to mål i den andre semifinalekampen og gjorde at Reading kvalifiserte seg til finale, men tapte der til fordel for Swansea City AFC. Readings styreformann John Madejski uttalte likevel at Longs prestasjoner i sesongen var av verdensklasse, og at han verdsatte Long til £20 millioner pund.

### West Bromwich Albion

Den 9. august 2011 signerte Long på en treårskontrakt med Premier League-klubben West Bromwich Albion FC. Han ble manager Roy Hodgsons sjette signering i forkant av 2011/2012-sesongen, hvor Ben Foster, Zoltán Gera, Billy Jones, Gareth McAuley og Márton Fülöp også ankom klubben. Long debuterte for WBA i åpningskampen mot Manchester United FC (1–2), hvor han scoret utligningsmålet mot Uniteds målvakt David de Gea i første omgang. Totalt fikk Long 32 seriekamper og åtte seriemål, noe som bidro til at West Bromwich endte på en respektabel tiendeplass ved sesongslutt. 

### Hull City

Den 17. januar 2014 ble Long solgt til Hull City AFC hvor han skrev under på en kontrakt med varighet på 3,5 år. Han debuterte for Hull i seriekampen borte mot Crystal Palace FC den 28. januar 2014 (0–1). I tospann med Nikica Jelavić fikk han 15 seriekamper, og noterte seg for fire seriemål i vårsesongen.

### Southampton

Den 14. august 2014 skrev han under på en fireårskontrakt med Southampton FC, under ledelse av Ronald Koeman, på en ukjent overgangsum.

Landslagskarriere
-----------------

Long fikk sin landslagsdebut for det irske herrelandslaget i vennskapskampen borte mot San Marino den 7. februar 2007 (2–1). I mai samme år fikk han sin første scoring for Irland da han scoret ett mål i vennskapskampen borte mot Bolivia den 26. mai 2007 (1–1). Han scoret også mål i vennskapskampen mot Norge i oktober 2010, som Irland tapte 1–2. Under EM-kvalifiseringskampene i mars 2011 fikk han tillit i ly av Kevin Doyles skadefravær. Long ble deretter tatt ut i den irske troppen til EM i fotball 2012 i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Han ble tatt ut i Irlands EM-tropp til EM i Frankrike 2016.

Referanser
----------

1. ↑   Diario AS, AS.com athlete ID long/20736[Hentet fra Wikidata]
2. ↑   Argentine Soccer Database, oppført som SHANE LONG, BDFA player ID 53733[Hentet fra Wikidata]
3. ↑
4. ↑  7 Shane Long
5. ↑  Readingfc.co.uk – Player Profile, Shane Long Arkivert 7. januar 2011 hos Wayback Machine. (Besøkt 3. juni 2012)
6. ↑  Readingfc.co.uk – Quartet sign new contracts Arkivert 22. juli 2012 hos Wayback Machine. (Publisert 5. juli 2007, besøkt 3. juni 2012)
7. ↑  BBC.co.uk – Liverpool 1–2 Reading (Av Phil Dawkes. Publisert 13. januar 2012, besøkt 3. juni 2012)
8. ↑  ESPN Soccernet.com – Report: Reading v Plymouth Argyle (Publisert 9. februar 2012, besøkt 3. juni 2012)
9. ↑  Skysports.com – Reading aware of Long interest (Publisert 31. mai 2011, besøkt 3. juni 2012)
10. ↑  WBA.co.uk – Albion complete Long capture (Publisert 24. januar 2011, besøkt 3. juni 2012)
11. ↑  BBC.co.uk – Shane Long joins West Bromwich Albion from Reading (Publisert 9. august 2011, besøkt 3. juni 2012)
12. ↑  BBC.co.uk – West Brom 1–2 Man Utd (Av Saj Chowdhury. Publisert 14. august 2011, besøkt 3. juni 2012)
13. ↑  Hullcitytigers.com – Long Signs For The Tigers Arkivert 18. januar 2014 hos Wayback Machine. (Publisert 17. januar 2014, besøkt 15. august 2014)
14. ↑  BBC.co.uk – Crystal Palace 1-0 Hull (Av Gary Rose. Publisert 28. januar 2014, besøkt 15. august 2014)
15. ↑  Saintsfc.co.uk – Announcement: Saints land Shane Long Arkivert 15. august 2014 hos Wayback Machine. (Publisert 14. august 2014, besøkt 15. august 2014)
16. ↑  FAI.ie – EURO 2012 squad named (Publisert 7. mai 2012, besøkt 31. mai 2012)
17. ↑  Her er alle EM-troppene

Eksterne lenker
---------------

* (en) Shane Long – FIFA Rediger på Wikidata

* (en) Shane Long – UEFA Rediger på Wikidata

* (en) Shane Long – Transfermarkt Rediger på Wikidata

* (en) Shane Long – national-football-teams.com Rediger på Wikidata

* (en) Shane Long – WorldFootball.net Rediger på Wikidata

* (en) Shane Long – Soccerbase.com Rediger på Wikidata

* (en) Shane Long – FootballDatabase.eu Rediger på Wikidata

* (en) Shane Long – Soccerway Rediger på Wikidata

* (en) Shane Long – EU-Football.info Rediger på Wikidata

* (en) Shane Long – FBref Rediger på Wikidata

| * v
* d
* r
Reading FC – 2023/2024 |
| --- |
| 
* 1 Button
* 2 Mola
* 3 Holmes
* 5 McIntyre
* 9 João
* 14 Ejaria
* 15 Azeez
* 16 Tetek
* 17 Yiadom
* 18 Guinness-Walker
* 21 Bouzanis
* 22 Loum
* 23 Hutchinson
* 24 Sarr
* 25 Andrésson
* 27 Mbengue
* Moore
* Savage
* Elliott

Manager: Sellés
 |

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |

| * v
* d
* r
Irlands tropp – EM i fotball 2016 |
| --- |
| 
* 1 Westwood
* 2 Coleman
* 3 Clark
* 4 O'Shea
* 5 Keogh
* 6 Whelan
* 7 McGeady
* 8 McCarthy
* 9 Long
* 10 Keane (k)
* 11 McClean
* 12 Duffy
* 13 Hendrick
* 14 Walters
* 15 Christie
* 16 Given
* 17 Ward
* 18 Meyler
* 19 Brady
* 20 Hoolahan
* 21 Murphy
* 22 Quinn
* 23 Randolph
* Landslagstrener: O'Neill

 | Det irske flagget |